Document ID: 32006D0173

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 13ης Φεβρουαρίου 2006 για κατάργηση της απόφασης 2001/645/EΚ της Επιτροπής για την αποδοχή των αναλήψεων υποχρεώσεων που προτάθηκαν στο πλαίσιο της διαδικασίας αντιντάμπινγκ σχετικά με εισαγωγές ταινιών τερεφθαλικού πολυαιθελινίου καταγωγής, μεταξύ άλλων, Ινδίας (2006/173/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ο βασικός κανονισμός) (1), και ιδίως τα άρθρα 8 και 9, Κατόπιν διαβουλεύσεων με τη συμβουλευτική επιτροπή, Εκτιμώντας τα ακόλουθα: A. ΠΡΟΗΓΟΥΜΕΝΗ ΔΙΑΔΙΚΑΣΙΑ (1) Το Συμβούλιο, με τον κανονισμό (ΕΚ) αριθ. 1676/2001 (2), επέβαλε οριστικούς δασμούς αντιντάμπινγκ σε εισαγωγές ταινιών τερεφθαλικού πολυαιθελινίου («PET») καταγωγής, μεταξύ άλλων, Ινδίας. Τα μέτρα είχαν τη μορφή δασμού κατ’ αξία κυμαινόμενου μεταξύ 0 % και 62,6 % σε εισαγωγές ταινιών PET καταγωγής Ινδίας. (2) Στις 22 Αυγούστου 2001, η Επιτροπή, με την απόφαση 2001/645/EΚ (3) που εξέδωσε, έκανε αποδεκτές τις αναλήψεις υποχρεώσεων που προτάθηκαν από πέντε ινδούς παραγωγούς: Ester Industries Limited (Ester), Flex Industries Limited (Flex), Garware Polyester Limited (Garware), MTZ Polyfilms Limited (MTZ), και Polyplex Corporation Limited (Polyplex). (3) Στις 22 Νοεμβρίου 2003 (4), η Επιτροπή άρχισε μερική ενδιάμεση αναθεώρηση του κανονισμού (ΕΚ) αριθ. 1676/2001 που περιοριζόταν στη μορφή των οριστικών μέτρων αντιντάμπινγκ. Η εν λόγω έρευνα ολοκληρώθηκε με την έκδοση του κανονισμού (ΕΚ) αριθ. 365/2006 του Συμβουλίου (5), ο οποίος τροποποίησε τον κανονισμό (ΕΚ) αριθ. 1676/2001. B. ΑΝΑΚΛΗΣΗ ΤΗΣ ΑΠΟΔΟΧΗΣ ΤΩΝ ΑΝΑΛΗΨΕΩΝ ΥΠΟΧΡΕΩΣΕΩΝ (4) Όπως αναφέρεται στις αιτιολογικές σκέψεις 22 έως 25 του κανονισμού (ΕΚ) αριθ. 365/2006, και αφού έγιναν διαβουλεύσεις με όλα τα ενδιαφερόμενα μέρη, οι αναλήψεις υποχρεώσεων στην τρέχουσα μορφή τους δεν ενδείκνυνται για την εξουδετέρωση των ζημιογόνων συνεπειών του ντάμπινγκ δεδομένου ότι παρουσιάζουν σημαντικές δυσκολίες παρακολούθησης και εφαρμογής καθώς και απαράδεκτους κινδύνους. Βάσει αυτών καθώς και σύμφωνα με τις σχετικές ρήτρες των εν λόγω αναλήψεων υποχρεώσεων, οι οποίες δίνουν τη δυνατότητα στην Επιτροπή να ανακαλεί μονομερώς την αποδοχή των αναλήψεων υποχρεώσεων, η Επιτροπή αποφάσισε να ανακαλέσει την αποδοχή των αναλήψεων υποχρεώσεων. (5) Η Επιτροπή ενημέρωσε τις ινδικές αρχές, καθώς και τους ινδούς παραγωγούς-εξαγωγείς τους οποίους αφορά ο κανονισμός (EΚ) αριθ. 365/2006, ότι προτείνει την ανάκληση της αποδοχής των εν λόγω αναλήψεων υποχρεώσεων. Τα ενδιαφερόμενα μέρη είχαν την ευκαιρία να υποβάλουν τις παρατηρήσεις τους. (6) Αυτές οι παρατηρήσεις εξετάζονται στις αιτιολογικές σκέψεις 27 έως 31 του κανονισμού (ΕΚ) αριθ. 365/2006. Γ. ΚΑΤΑΡΓΗΣΗ ΤΗΣ ΑΠΟΦΑΣΗΣ αριθ. 2001/645/EΚ (7) Υπό το φως των ανωτέρω, πρέπει να καταργηθεί η απόφαση 2001/645/ΕΚ για την αποδοχή των αναλήψεων υποχρεώσεων από την Ester Industries Limited (Ester), Flex Industries Limited (Flex), Garware Polyester Limited (Garware), MTZ Polyfilms Limited (MTZ), και Polyplex Corporation Limited (Polyplex). (8) Παράλληλα με την εν λόγω απόφαση, το Συμβούλιο, με τον κανονισμό (EΚ) αριθ. 366/2006 (6), επέβαλε οριστικούς δασμούς αντιντάμπινγκ σε εισαγωγές στην Κοινότητα ταινιών τερεφθαλικού πολυαιθελινίου (PET) καταγωγής Ινδίας, ΑΠΟΦΑΣΙΣΕ ΤΑ ΑΚΟΛΟΥΘΑ: Άρθρο 1 Καταργείται η απόφαση 2001/645/EΚ της Επιτροπής. Άρθρο 2 Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Βρυξέλλες, 13 Φεβρουαρίου 2006.

Classification Labels:
986
703
36
1164
249

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 539
8367
2848
614
1362
c_964c9649
11

EuroVoc IDs (Expanded): 539
8367
2848
614
1362
c_964c9649
11

Dataset Source: meu

Split: train